एचटेट मामला : परीक्षा केंद्र के अधीक्षक को भेजा जेल
एचटेटपेपर लेवल-3 आंसर की लीक मामले के सरगना इंडियन मॉडर्न सीनियर सेकेंडरी स्कूल सोनीपत में बने परीक्षा केंद्र के अधीक्षक राजेंद्र रंधावा को पुलिस ने 5 दिन के रिमांड के बाद शनिवार को अदालत में पेश किया, जहां से उसे जेल भेज दिया। इस मामले में पुलिस 14 आरोपियों को जेल भेज चुकी है। जबकि टीचर पवन अजय समेत कई आरोपी फरार हैं। मामले में आरोपियों की कड़ी लगातार जुड़ रही है।
रिमांड के दौरान सरगना राजेंद्र रंधावा ने खुलासा किया कि स्कूल संचालक राजेंद्र गाल्याहण, गोहाना नगर परिषद के सचिव पवित्र गुलिया, शिक्षा विभाग के कर्मचारी राजीव दहिया, बोर्ड पर्यवेक्षक सुरेंद्र कुमार का भी पेपर लीक में अहम रोल रहा है। पेपर लीक होने के बाद सोल्व की गई आंसर-की को वाट्सअप पर भेजा था। वहीं दूसरी ओर रंधावा की गिरफ्तारी से एक दिन पहले आईजी हिसार रेंज के पास राजेंद्र नामक व्यक्ति की आईडी से ईमेल पहुंचा था, जिसमें चार और अन्य आरोपियों के नाम हैं। हालांकि राजेंद्र ने पूछताछ में इससे मना किया।
आईजी को भेजे 4 नाम
^आरोपीराजेंद्र रंधावा को अदालत में पेश कर जेल भिजवा दिया है। उसने रिमांड के दौरान पेपर लीक मामले में स्कूल संचालक राजेंद्र गाल्याहण, सेक्रेटरी पवित्र गुलिया, राजीव दहिया पर्यवेक्षक सुरेंद्र कुमार का अहम रोल बताया है। इनकी गिरफ्तारी के बाद और लोग सामने आएंगे। आईजी साहब को भेजी गई ईमेल में 4 और आरोपियों के नाम उजागर किए गए हैं। ईमेल की जांच आरोपियों की तलाश शुरू कर दी है। -वसीमअकरम, एएसपीएवं इंचार्ज एसआईटी।
hin_Deva hin_Deva hin_Deva hne_Deva hin_Deva